Document ID: 31984R1693

*****
ΚΑΝΟΝΙΣΜΟΣ (ΕΟΚ) αριθ. 1693/84 ΤΗΣ ΕΠΙΤΡΟΠΗΣ
της 15ης Ιουνίου 1984
για την τροποποίηση του κανονισμού (ΕΟΚ) αριθ. 1767/82 όσον αφορά την προσαρμογή των ορίων βάρους του εισαγόμενου τυριού Jarlsberg προέλευσης Νορβηγίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 14 παράγραφος 7,
Εκτιμώντας:
ότι ο κανονισμός (ΕΟΚ) αριθ. 1767/82 της Επιτροπής της 1ης Ιουλίου 1982 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 891/84 (4), προβλέπει τα όρια βάρους του τυριού Jarlsberg προέλευσης Νορβηγίας, που μπορεί να τύχει μειωμένης εισφοράς κατά την εισαγωγή του στην Κοινότητα·
ότι η προσωρινή συμφωνία συντονισμένων ενεργειών μεταξύ της Νορβηγίας και της Ευρωπαϊκής Οικονομικής Κοινότητας σχετικά με τις αμοιβαίες ανταλλαγές τυριών τροποποιήθηκε τελευταία για να προσαρμοστούν στις εμπορικές ανάγκες τα όρια βάρους του τυριού Jarlsberg· ότι, κατά συνέπεια, είναι απαραίτητο να τροποποιηθούν τα όρια αυτά·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1767/82 τροποποιείται ως εξής:
1. Στο παράρτημα Ι, η τελευταία περίπτωση της υποσημείωσης (1) (α) αντικαθίσταται από το ακόλουθο κείμενο:
«- Jarlsberg: 9 έως 11 χιλιογράμμων συμπεριλαμβανομένων.»
2. Στο παράρτημα ΙΙΙ, το σημείο Π 1 αντικαθίσταται από το ακόλουθο κείμενο:
«1. Ο χώρος αριθ. 7, με την ένδειξη "τυρός τύπου Jarlsberg με τυποποιημένες ολόκληρες μορφές καθαρού βάρους 9 έως 100 χιλιογράμμων συμπεριλαμβανομένων".»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 1984.

Labels: 7
3
18